Előterjesztési lap

Pályázó neve: Tájöko Tájgazdálkodás-Ökológia Alapítvány

Címe: 1052 Budapest, Petőfi tér 3/B. V/21.

Formája: alapítvány

Pályázat célja, témája: A pályázó egy szemléletformáló riportfilmet készítene el a projekt során. A riportfilm hossza kb. 24 perc lenne, témája pedig a csapadékvíz-visszatartás és hasznosítás lehetőségei a háztartásokban. Bemutatásra kerülne a csapadékvíz- és szennyvízkezelő rendszer működése, és jó gyakorlatokon keresztül felvázolnák az ökológiai és gazdaságossági szempontból egyszerre jó megoldásokat. A filmben megszólalnának az érintett szakterületek képviselői (csatornázási, szennyvíztisztítási szakmérnök, agrárszakember, kertépítő, ökológus) is.

Megvalósítás teljes összege: 1 600 000 Ft

Max. adható összeg (teljes költség 75 %-a): 1 200 000 Ft

Igényelt összeg: 1 200 000 Ft

Pályázat értékelése: A pályázat megfelel a pályázati kiírásnak, a riportfilm erősíti a környezettudatos vízgazdálkodási szemléletet. Bemutatja a környezetkímélő megoldásokat a csapadékvíz helyben tartása érdekében. Vízgazdálkodási szempontból a pályázat támogatásra javasolt.

Bizottság által javasolt támogatás: 1 200 000 Ft

Előterjesztési lap

Pályázó neve: A Füvészkertért Alapítvány

Címe: 1083 Budapest, Illés u. 25.

Formája: alapítvány

Pályázat célja, témája: A projekt keretében a Füvészkert területén három témában tartanának szemléletformáló programokat általános iskolás csoportoknak. A tervezett tematikus programok: fenntartható városi kertészet, szakszerű komposztálás betanítása, a biológiai sokféleség megismertetése. Az első két program esetében gyakorlati foglalkozásokra kerül sor a Füvészkert tankertjében, illetve komposztálójának területén. A harmadik program a Füvészkert növényi sokféleségét mutatja be, egy tematizált szakvezetés keretében. A programokon 25 osztály részvételét tervezik.

Megvalósítás teljes összege: 1 642 500 Ft

Max. adható összeg (teljes költség 75 %-a): 1 231 875 Ft

Igényelt összeg: 1 231 875 Ft

Pályázat értékelése: A projekt szemléletformálást valósít meg általános iskolások körében a komposztálás, a városi kertészet és a természetvédelem témaköreiben. A pályázat megfelel a kiírás feltételeinek, célkitűzései támogatandók.

Bizottság által javasolt támogatás: 1 231 875 Ft

Előterjesztési lap

Pályázó neve: Hangya Közösség Alapítvány

Címe: 1161 Budapest, Érsekújvári u. 22.

Formája: alapítvány

Pályázat célja, témája: Az alapítvány a lakosságnál felhalmozott, feleslegessé vált anyagok újrahasznosítását végzi. A projekt keretében 2 barkácsnapon - a leadott hulladékanyagok és újonnan vásárolt faanyagok felhasználásával - kutyamenhelyek számára használható játékokat, kutyaházakat és szélfogókat készítenének önkéntesek segítségével. Az elkészült tárgyakkal, nagyrészt önkéntesek segítségével (szállítás), 5-10 állatotthont támogatnának a legszegényebb és legelszigeteltebb országrészekben.

Megvalósítás teljes összege: 1 450 000 Ft

Max. adható összeg (teljes költség 75 %-a): 1 087 500 Ft

Igényelt összeg: 1 070 000 Ft

Pályázat értékelése: A projekt a hulladék csökkentésével és újra hasznosításával állatotthonok részére nyújt támogatást és szemléletformálást valósít meg. Hulladékgazdálkodási szempontból a projekt támogatásra javasolt azzal, hogy az új kutyaházak építése nem a pályázati kiírásnak megfelelő, ezért kismértékben csökkentett támogatás javasolható.

Bizottság által javasolt támogatás: 970 000 Ft

Előterjesztési lap

Pályázó neve: Rákóczi Alapítvány

Címe: 1024 Budapest, Keleti Károly u. 37.

Formája: alapítvány

Pályázat célja, témája: A II. Rákóczi Ferenc Gimnázium iskolakertjét szeretnék egyrészt megújítani a projekt keretében. Magaságyásokat alakítanának ki, a kerítés mentén bogyós haszonnövényeket, az udvar oktatókert részén pedig őshonos cserjefajokat telepítenének. A fedett teraszra virágládákba kerülnének a növények. Öntözésre esővízgyűjtőt és locsolóberendezést vásárolnának. A a komposztálókat vásárolt faanyagból a gyerekek készítenék el. Az önerő terhére rönkbútorokból pihenősarkot alakítanának ki.

A projekt másik fele a „Fenntarthatósági témahéthez” kapcsolódna. A projekt keretében egyrészt előadókat hívnának meg, akik a fenntarthatóság témaköreiben tartanának előadásokat, másrészt csapatversenyt tartanának ebben a témában. A verseny másik témája a fővárosi védett területekkel kapcsolatos, amire papíralapú kiadványok, internetes források és az ősszel szervezett kirándulások segítségével készülhetnek a csapatok. Ezen túlmenően egy természetfotó pályázatot is meghirdetnek. A támogatás egy részét a győztesek jutalmazására szánja az alapítvány.

Megvalósítás teljes összege: 1 118 449 Ft

Max. adható összeg (teljes költség 75 %-a): 838 837 Ft

Igényelt összeg: 832 009 Ft

Pályázat értékelése: A projekt keretében egyrészt növekszik az iskola zöldfelülete, többszintes növényállomány kerül kialakításra. A csapadékvíz gyűjtéssel, felhasználásával csökken az iskola vízfelhasználása. A versenyek és a témahét a gyerekek szemléletformálását valósítják meg. A pályázat szakmai szempontból támogatásra javasolt.

Bizottság által javasolt támogatás: 832 009 Ft

Előterjesztési lap

Pályázó neve: Alapítvány a Budapesti Dohány utcai Zsinagógáért

Címe: 1075 Budapest, Síp u. 12.

Formája: alapítvány

Pályázat célja, témája: A projekt keretében 4 dél-pesti rosszállapotú zsidó sírkert (csepeli, soroksári és 2 pesterzsébeti) rendbetételére, fenntartható zöld megoldások kialakítására kerülne sor. A projekt során egyrészt veszélyelhárítást, fák egészségügyi metszését és az invazív fajok visszaszorítását végeznék. A lekerülő gallyak mulccsá alakításra, a gyalogos utakon elterítésre, míg a fel nem használható kikerülő anyagok elszállításra kerülnének. A tereprendezések után gyepesítésre, a homoki öntéstalajt bíró fák és szárazságtűrő cserjék, évelők ültetésére kerülne sor. Beszerzésre kerülnének komposztálók, valamint rovar, kisállat és madár élőhelyek kialakítására is sor kerülne.

Megvalósítás teljes összege: 19 025 426 Ft

Max. adható összeg (teljes költség 75 %-a): 14 269 070 Ft

Igényelt összeg: 14 025 426 Ft

Pályázat értékelése: A pályázat megvalósításával egyrészt a balesetveszély szűnik meg a temetőkben, másrészt a madárbarát temetőkertek kialakításával többszintes növényállomány alakul ki. A temetők jobban teljesítik zöldfelületi funkcióikat és esztétikai szempontból is növekszik megítélésük. A rendezett környezet méltó lenne az elhunytak emlékének. A projekt zöldfelület-gazdálkodási szempontból támogatásra javasolt.

Bizottság által javasolt támogatás: 14 025 426 Ft

Előterjesztési lap

Pályázó neve: Cseresznyevirág Alapítvány

Címe: 1238 Budapest, Zeller u. 9.

Formája: alapítvány

Pályázat célja, témája: A projekt keretében Soroksáron és Pesterzsébeten élő kerttulajdonos háztartások részére komposztáló ládák kiosztására kerül sor. Ismeretterjesztő előadásokkal egybekötött 3 rendezvényen 210 komposztáló kerülne szétosztásra a családiházas körzetekben, így csökkentve az elszállítandó hulladék mennyiségét. A komposztládák mellé tájékoztató anyagokat is kapnának a résztvevők, de a program lezárása után is kapcsolatban marad az alapítvány a komposztáló tulajdonosokkal és tanácsokkal segítik őket.

Megvalósítás teljes összege: 2 000 000 Ft

Max. adható összeg (teljes költség 75 %-a): 1 500 000 Ft

Igényelt összeg: 1 500 000 Ft

Pályázat értékelése: A komposztálók telepítésével Soroksáron és Pesterzsébeten csökken az elszállítandó hulladék mennyisége és 210 kerttulajdonos ingyen tápanyaghoz jut. A támogatást komposztálók beszerzésére kívánják fordítani, ezért a projekt hulladékgazdálkodási szempontból támogatásra javasolt.

Bizottság által javasolt támogatás: 1 500 000 Ft

Előterjesztési lap

Pályázó neve: Excelsior Alapítvány

Címe: 1195 Budapest, Üllői út 303.

Formája: alapítvány

Pályázat célja, témája: A BGSZC Ganz Ábrahám Két Tanítási Nyelvű Szakgimnáziuma és Szakiskolája hátsó kertjét szeretnék átalakítani egy szemléletformáló tanösvénnyé. A projekt keretében növények ültetésére, csapadékvíz gyűjtésére, madároduk kihelyezésére kerülne sor. Az iskola a tavalyi tanévben nagy mennyiségű PET palackot gyűjtött össze, melyből pillekő projekt keretében ülőbútorokat készítenének a diákok. Szemléletformáló táblák kerülnének kihelyezésre a komposztálóhoz, esővízgyűjtőhöz, kerti bútorokhoz. A növények és oduk mellé is kihelyezésre kerülnének tájékoztató táblák. A munkákat a diákok végeznék el az iskola tematikus napjain.

Megvalósítás teljes összege: 245 000 Ft

Max. adható összeg (teljes költség 75 %-a): 183 750 Ft

Igényelt összeg: 183 750 Ft

Pályázat értékelése: A szemléletformáló tanösvény kialakítása zöldfelület-gazdálkodási szempontól, a PET palackok felhasználásával ülőbútorok kialakítása hulladékgazdálkodási szempontból támogatásra javasolt.

Bizottság által javasolt támogatás: 183 750 Ft